Terry Farrell vuonna 2009.
Tiedustelupalvelu MI6:n toimitalo Lontoon Vauxhallissa (1994), jonka "räjähdys" on merkittävässä osassa elokuvassa *007 Skyfall*.
The Deep -akvaario Kingston upon Hullissa (2002).
Peak Tower Hongkongissa (1995).
**Terry Farrell** (s. 12. toukokuuta 1938 Sale, Cheshire) on brittiläinen arkkitehti ja kaupunkisuunnittelija, joka tunnetaan muun muassa postmodernistisesta tiedustelupalvelu MI6:n pääkonttorista Lontoossa ja KK100-pilvenpiirtäjästä Kiinan Shenzhenissä. Uransa alussa hän teki 15 vuotta yhteistyötä arkkitehti Nicholas Grimshaw’n kanssa.

Farrell kävi St. Cuthbertin koulun Newcastlessa, suoritti tutkinnon Newcastlen yliopistossa ja sitten Master-tutkinnon kaupunkisuunnittelussa Pennsylvanian yliopistossa Yhdysvalloissa.

Vuonna 1965 Farrell muutti Lontooseen ja aloitti Nicholas Grimshaw’n kanssa yhteistyön, jonka painopisteenä oli asuinrakentaminen. He molemmat asuivat suunnittelemassaan alumiinijulkisivuista ja pyöreistä kulmistaan tunnetussa tornitalossa Lontoon Regent’s Parkissa. Vuonna 1980 Farrell kiinnostui Yhdysvalloissa alkunsa saaneesta postmodernista arkkitehtuurityylistä, kun taas Grimshaw halusi edetä yhä pidemmälle kehittämässään "hi tech" -arkkitehtuurissa. Niinpä Farrell perusti oman toimiston Terry Farrell & Partners ja kohosi 1980-luvun aikana Britannian johtavaksi postmoderniksi arkkitehdiksi. Hänen tunnetuimpia töitä tuolta ajalta ovat aamutelevisiokanava TV-am:n Hollywood-tyylinen pääkonttori Lontoon Camden Townissa, jonka kattojen koristeaiheina olivat muun muassa keitetyt kananmunat munakupeissa, sekä Britannian valtion tilaama virastorakennus, josta Farrell sanoo ettei suunnitteluaikana tiennyt rakennuksen tulevan vakoiluorganisaatio MI6:n käyttöön.

1990-luvulta lähtien Farrell on suunnitellut erityisen paljon Aasiaan, kuten Incheonin kansainvälinen lentoasema Soulissa ja Pekingin eteläinen rautatieasema, joka on Aasian suurin. Hongkongiin Farrellin toimisto on suunnitellut muun muassa Kowloonin rautatieaseman laajennuksen, Britannian pääkonsulaatin ja Peak Tower -rakennuksen.

Farrell asuu art deco -tyylisessä vanhassa Spitfire-lentokonetehtaassa Lontoon keskustassa.

Lähteet
-------

1. ↑  The Brits who Built the Modern World, BBC Four, viitattu 30.12.2014.
2. ↑  Britit jotka rakensivat maailman, 3-osainen BBC:n tv-dokumentti, Yle Teema, joulukuu 2014, viitattu 30.12.2014.
3. ↑  Wallis Simons, Jake: Sir Terry Farrell: the man who lives in a Spitfire factory, Architect Sir Terry Farrell built his unique living space from a wartime aircraft factory in central London, The Daily Telegraph 27.11.2013.

Aiheesta muualla
----------------

* Kuvia tai muita tiedostoja aiheesta **Terry Farrell (arkkitehti)** Wikimedia Commonsissa

* Terry Farrell and Partners
* TFP Farrells Hong Kong

### Kirjallisuutta

* *Place: Terry Farrell, Life and Work, Early years to 1981 London.* Terry Farell, Lawrence King Publishing, Ltd, 2004. ISBN 9781856693325.
* *Terry Farrell in Scotland*, Edinburgh 2002. ISBN 1862322759.
* *Ten Years, Ten Cities: The Work of Terry Farrell & Partners 1991-2001*, London 2002. ISBN 9781856692755.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Japani
* Alankomaat

 |
|  |
| Taiteenala | 
* ULAN

 |
|  |
| Henkilöt | 
* Structurae
* Trove

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Terry Farrell (architect)